РЕШЕНИЕ НА КОМИСИЯТА
от 10 ноември 2008 година
за изменение на Решение 2004/4/ЕО относно разрешаване на държавите-членки временно да вземат спешни мерки срещу разпространението на Pseudomonas solanacearum (Smith) Smith по отношение на Египет
(нотифицирано под номер C(2008) 6583)
(2008/857/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3 от нея,
като има предвид, че:
(1)
Съгласно Решение 2004/4/ЕО на Комисията (2) грудките на Solanum tuberosum L. с произход от Египет като правило не трябва да бъдат въвеждани в Общността. През предходните години обаче, включително сезона за внос 2007/2008, беше разрешено въвеждането на територията на Общността, при определени условия, на такива грудки от „зони, свободни от вредители“.
(2)
През сезона за внос 2007/2008 не бяха регистрирани случаи на Pseudomonas solanacearum (Smith) Smith.
(3)
Въз основа на молбата и на техническата информация, предоставени от Египет, Комисията установи, че няма риск от разпространяване на Pseudomonas solanacearum (Smith) Smith с въвеждането на територията на Общността на грудки от Solanum tuberosum L. от „зони, свободни от вредители“, при условие че бъдат изпълнени определени условия.
(4)
Въвеждането на територията на Общността на грудки от Solanum tuberosum L. с произход от „зони, свободни от вредители“ в Египет следва да бъде разрешено за вносния сезон 2008/2009.
(5)
Решение 2004/4/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Решение 2004/4/ЕО се изменя, както следва:
1.
в член 2, параграф 1 „2007/2008“ се заменя с „2008/2009“;
2.
в член 4 „31 август 2008 г.“ се заменя с „31 август 2009 г.“;
3.
в член 7 „30 септември 2008 г.“ се заменя с „30 септември 2009 г.“;
4.
приложението се изменя, както следва:
а)
в точка 1, буква б), подточка iii) „2007/2008“ се заменя с „2008/2009“;
б)
в точка 1, буква б), подточка iii), второ тире „1 януари 2008 г.“ се заменя с „1 януари 2009 г.“;
в)
в точка 1, буква б), подточка xii) „1 януари 2008 г.“ се заменя с „1 януари 2009 г.“.
Член 2
Адресати на настоящото решение са държавите-членки.
Съставено в Брюксел на 10 ноември 2008 година.